

 LĒMUMS

Ādažos, Ādažu novadā

2025. gada 24. aprīlī **Nr. 177**

**Par kultūras projektu “**Baltezera baznīcas 250 gadu jubilejai veltīts pasākums “Dārza svētki Baltezera baznīcā””.

Ādažu novada pašvaldība dome izskatīja Latvijas evaņģēliski luteriskās baznīcas Ādažu draudzes (adrese: Baltezera baznīca, Baznīcas iela 1, Baltezers, Ādažu novads, LV 2164 (turpmāk - Iesniedzējs)) 2025. gada 16.aprīlī (reģ. Nr. ĀNP/1-11-1/25/2391) saņemto projekta **“**Baltezera baznīcas 250 gadu jubilejai veltīts pasākums “Dārza svētki Baltezera baznīcā”” (turpmāk– Projekts) pieteikumu finansējuma 1000 EUR apmērā saņemšanai pašvaldības 2023. gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums) noteiktajā kārtībā.

Projekta mērķis ir veicināt sabiedrības izpratni par Baltezera baznīcas vēsturisko nozīmi, kā arī tās lomu vietējā kopienā pēdējo 250 gadu laikā. Pulcēt novada iedzīvotājus, draudzes locekļus un viesus, lai stiprinātu sabiedrības saites un piederības sajūtas veidošanos.

Projekta īstenošanas laiks ir 2025.gada 1.jūnijs.

Projekta laikā notiks svētku Dievkalpojums Baltezera baznīcā, ko vadīs LELB arhibīskaps Jānis Vanags. Dievkalpojums tiks translēts tiešraidē Latvijas televīzijā. Paralēli bērni tiks aicināti uz Svētdienas skolas nodarbību ar atbilstošām aktivitātēm. Svētku koncertā uzstāsies Zane un Aivars Gudrie, Raimonds Ozols, draudzes koris “Zari”. Apmeklētāji tiks aicināti uz svētku mielastu Baltezera baznīcaspagalmā, kā arī uz radošām un sportiskām aktivitātēm.

Kopējais finansējums ir 3000.00EUR:

|  |  |  |  |  |
| --- | --- | --- | --- | --- |
| N.p.k | Izdevumu pozīcija | Pašvaldības finansējums (eur) | Citu avotu finansējums (eur) | Kopējās izmaksas (eur) |
|  | Tehniskie izdevumi- brīvdabas skatuves noma (izmaksās iekļauta piegāde, uzstādīšana montāža un demontāža) | 1000 | 0 | 1000 |
|  | Citi izdevumi |  | 2000 | 2000 |
| KOPĀ (t.sk., nodokļi) | 1000 | 2000 | 3000 |

Ādažu novada kultūras centrs veica Projekta atbilstības izvērtēšanu domes noteiktajā kārtībā, un secināja, ka Projekts ir ieguvis 26 punktus (no 27), kā arī, ka tā norises un izdevumi atbilst Projekta mērķim.

Pamatojoties uz Pašvaldību likuma 5. panta pirmo daļu, Nolikuma 27., 29. un 33. punktu, Ādažu novada pašvaldības dome

**NOLEMJ:**

1. Atbalstīt Latvijas evaņģēliski luteriskās baznīcas Ādažu draudzes projektu **“**Baltezera baznīcas 250 gadu jubilejai veltīts pasākums “Dārza svētki Baltezera baznīcā”” un piešķirt tam pašvaldības līdzfinansējumu 1000.00 EUR (viens tūkstotis *euro*).
2. Centrālās pārvaldes Juridiskajai un iepirkumu nodaļai 10 darba dienu laikā sagatavot līguma projektu 1. punkta izpildei, nosakot pienākumu Latvijas evaņģēliski luteriskās baznīcas Ādažu draudzei ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par pašvaldības līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Grāmatvedības nodaļai apmaksāt Latvijas evaņģēliski luteriskās baznīcas Ādažu draudzei 1. punktā noteikto summu 50 % apmērā no Ādažu novada kultūras centra 2025. gada budžeta tāmes līdzekļiem 10 darbdienu laikā no 2. punktā noteiktā līguma abpusējas parakstīšanas dienas un atlikušo summu - pēc finanšu atskaites saņemšanas un atbilstības pārbaudes pašvaldībā.
5. Ādažu novada kultūras centram veikt finanšu atskaites saņemšanas kontroli un atbilstības pārbaudi.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU